### Erklæring fra uafhængig revisor om aftalte arbejdshandlinger i forbindelse med ansøgning om kompensation til leverandører til større arrangementer, der er aflyst, udskudt eller væsentlig ændret som følge af COVID-19-afværgeforanstaltninger

### Til [ledelsen i virksomhed X] og Erhvervsstyrelsen

Nærværende erklæring om faktiske resultater udarbejdes til brug for virksomhedens ansøgning om kompensation for tabt omsætning i form af en forventet direkte eller indirekte aftale til et større arrangement i perioden 1. maj – 30. september 2021 (herefter »ansøgningen«) i henhold til bekendtgørelse nr. 1646 af 2. august 2021 »om kompensation til leverandører til større arrangementer, der er aflyst, udskudt eller væsentligt ændret som følge af COVID-19-afværgeforanstaltninger (herefter »bekendtgørelsen«) og den tilhørende ansøgningsvejledning om ”Ansøgningsvejledning til Leverandørordningen af 9. august 2021” (herefter »vejledningen«).

Vi har udført de nedenstående arbejdshandlinger, som er fastlagt for at imødegå Erhvervsstyrelsens krav i forbindelse med ansøgning om kompensation for leverandører til større arrangementer i henhold til bekendtgørelsen.

De udførte arbejdshandlinger vedrører nedenstående virksomhed (herefter ”leverandøren”):

|  |  |
| --- | --- |
| **Virksomhedens navn** | XX |
| **Virksomhedens CVR-nr.** | XX |
| **Samlet omsætning i referenceperioden** | XX DKK |

Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger (ISRS 4400 DK) og yderligere krav ifølge dansk revisorlovgivning. Arbejdshandlingerne blev udelukkende udført for at hjælpe Erhvervsstyrelsen med at vurdere ansøgerens oplysninger i forbindelse med ansøgningen.

Erklæringen vedrører ansøgning om kompensation for leverandører til større arrangementer, der er aflyst, udskudt eller væsentligt ændret og kan ikke udstrækkes til at omhandle øvrige forhold i virksomheden.

|  | **Bekendtgørelse** | **Handlinger** | **Faktiske resultater** |
| --- | --- | --- | --- |
| 1. | BEK nr. 1646 § 11, stk. 1, nr. 5 | Vi har påset, om virksomhedens opgørelse af den samlede realiserede omsætning, med eventuelle periodiseringsposter og andre afstemningsposter, i referenceperioden 1. maj – 30. september 2020 er i overensstemmelse med bogføringen. | Vi har fundet, at virksomhedens opgørelse af den samlede realiserede omsætning, med eventuelle periodiseringsposter og andre afstemningsposter, på XX kr. i referenceperioden 1. maj – 30. september 2020 stemmer til virksomhedens bogføring. |
| 2. | BEK nr. 1646 § 11, stk. 1, nr. 5 | Vi har påset, om eventuelle periodiseringsposter og andre afstemningsposter i opgørelsen af den samlede realiserede omsætning i referenceperioden er dokumenteret. | Vi har fundet, at periodiseringsposter og andre afstemningsposter i referenceperioden er dokumenteret. |
| 3. | BEK nr. 1646 § 11, stk. 1, nr. 5 | Vi har påset, om virksomhedens opgørelse af realiseret omsætning i referenceperioden er foretaget i overensstemmelse med virksomhedens anvendte regnskabspraksis. | Vi har fundet, at virksomhedens opgørelse af realiseret omsætning i referenceperioden er opgjort i overensstemmelse med virksomhedens anvendte regnskabspraksis. |

**Afslutning**

Da ovenstående arbejdshandlinger hverken er revision eller review i overensstemmelse med internationale standarder om revision eller om review og yderligere krav ifølge dansk revisorlovgivning, udtrykker vi ikke nogen grad af sikkerhed om oplysningerne i opgørelsen.

Hvis vi havde udført yderligere arbejdshandlinger, revideret eller udført review af regnskabet i overensstemmelse med internationale standarder om revision eller om review og yderligere krav ifølge dansk revisorlovgivning, kunne andre forhold være fundet og rapporteret til Erhvervsstyrelsen.

Vores erklæring er udelukkende udarbejdet med det formål, der er nævnt i denne erklærings indledning, og til Erhvervsstyrelsens brug, og den må ikke bruges til noget andet formål eller videregives til nogen anden.

By, dato

Revisionsvirksomhedens navn

CVR-nr. xx xx xx xx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Revisors navn

Revisors titel

MNE-nr. xxxxx